OpenLLM-France/wikimedia huggingface dataset:
# Gunnar Johansson

* «Gunnar Johansson» redirigeix aquí. Vegeu-ne altres significats a «Gunnar Johansson (desambiguació)».
Gunnar Johansson (Uppsala, 1933) és un ex-pilot de motocròs suec que destacà en aquest esport a començaments de la dècada de 1960, quan era un dels més reeixits participants del Campionat del Món de motocròs en 500cc. Arribà a ser-ne Subcampió la temporada de 1962 i, aquell mateix any, va formar part de l'equip de Suècia que guanyà el Motocross des Nations. Expert també en enduro, va aconseguir tres victòries a la Novemberkåsan (1955, 1956 i 1959), amb la qual cosa fou dels pocs a aconseguir-ne la copa en propietat.
Nascut a Jönninge, prop de Stavby, al municipi d'Uppsala (comtat d'Uppsala, província històrica d'Uppland), Johansson va començar a practicar l'esquí a començaments de la dècada de 1950. Amb l'AJS del seu germà gran, aprengué a conduir una motocicleta. Més tard, fou descobert pel departament de competició del fabricant d'Uppsala Nymanbolagen i, cap a 1952, va debutar en competicions de motocròs amb aquesta marca. El 1955 va guanyar la seva primera Novemberkåsan i el 1956, ja amb BSA. el Campionat de Suècia de 500 cc. Durant la seva carrera, va aconseguir 26 podis en aquest campionat competint pels clubs SMK Uppsala i MK Orion. Després de pilotar les NV (Nymanbolagen) i les BSA va córrer amb força altres marques, entre elles Lito, Jawa/ČZ, Triumph, Husqvarna, Crescent i Greeves.

## Palmarès al mundial de Motocròs

Font:
| Any | Motocicleta | 500cc |
| 1953 | BSA | 23è |
| 1954 | BSA | 14è |
| 1955 | BSA | - |
| 1956 | BSA | - |
| 1957 | BSA | 11è |
| 1958 | Crescent-BSA | 9è |
| 1959 | Crescent-AJS | 19è |
| 1960 | Lito | 6è |
| 1961 | Lito | 3r |
| 1962 | Lito | 2n |
| 1963 | Lito | - |
| 1964 | Lito | 13è |
| 1965 | AMC Métisse | 8è |
| 1966 | ČZ | 12è |
| 1967 | ČZ | 20è |

### Notes

* ↑ Fins al 1956 inclòs no existia el Campionat del Món de 500 cc, ans el Campionat d'Europa

## Referències

* ↑ «Cross för länge sedan!» (en suec). uppsalamck.se, 06-05-2013. [Consulta: 10 febrer 2020].
* ↑ «Gunnnar Johansson» (PDF) (en francès). memotocross.fr. [Consulta: 8 gener 2020].
* ↑ Berry, Ian. «Four-stroke hybrid». A: Out Front! British Motocross Champions 1960-1974 (en anglès). High Wycombe: Panther Publishing, 2011, p. 7. ISBN 978-0-9564975-3-6.
* ↑ «Athlete Profile - Gunnar Johansson» (en anglès). bestsports.com.br. [Consulta: 8 gener 2020].
* ↑ Ytterberg, Annika. «Gunnar Johansson» (en suec). idrottonline.se, 30-10-2017. [Consulta: 10 febrer 2020].
* 1 2 «Gunnar Johansson» (en suec). aktuellmotorsport.se. [Consulta: 10 febrer 2020].
* ↑ «Palmares du Mondial Mx 3» (en francès). memotocross.fr. [Consulta: 6 gener 2020].

## Enllaços externs

* Imatge de Gunnar Johansson cap al 1956 (anglès)
* Vídeo de la seva victòria al GP d'Itàlia de 1962 (anglès)
# Alicún de Ortega

Alicún de Ortega és un municipi andalús situat en la comarca de Los Montes, en la província de Granada.

## Història

Alicún de Ortega va ser habitat per civilitzacions prehistòriques. Durant l'època àrab, va estar en la frontera del Regne de Granada. El 1315 va viure la batalla d'Alicún, en la que es van enfrontar els exèrcits de la corona de Castella, encapçalats per Pere de Castella i de Molina, i els de l'emirat de Gharnata, encapçalats per Ozmin. Finalment va ser conquistat pels Reis Catòlics.

## Referències

* ↑ (castellà) José Berdugo Romero, Esbozo Histórico del Gran Ozmín
# Dollar cost averaging

Dollar cost averaging (es podria traduir com cost mitjà d'adquisició), DCA en anglès, és una estratègia d'inversió econòmica utilitzada per tal de reduir l'impacte de la volatilitat en la compra de productes als mercats financers tals com les accions. Mitjançant el fraccionament de la quantitat a invertir en parts iguals i en intervals regulars, la DCA redueix el risc d'incórrer en pèrdues substancials en comparació a invertir-ho tot d'una sola vegada.

## Referències

* ↑ Napoletano, E. «How To Invest with Dollar Cost Averaging» (en anglès). Forbes, 11-08-2020. [Consulta: 6 gener 2021].

## Bibliografia

* The intelligent investor. Benjamin Graham. Editorial Harper.

## Enllaços externs

* http://www.efficientfrontier.com/ef/197/raskob.htm
# Colònia del Congo Mitjà

La colònia del Congo Mitjà fou una entitat colonial francesa que va existir entre el 29 de desembre de 1903 i el 30 de juny de 1934.

## Història

El Congo Mitjà fou creat dins del Protectorat de l'Àfrica Equatorial Francesa (AEF) el 11 de desembre de 1886 com un dels districtes o subterritoris del territori del Congo Mitjà-Gabon. Quan el protectorat de l'AEF fou reanomenat Congo Francès, la situació del territori del Congo Mitjà-Gabon no es va alterar i va seguir format pel Gabon i el Congo Mitjà com a (sub)territoris o districtes; el territori del Congo Mitjà-Gabon fou reanomenat Baix Congo-Gabon el 5 de juliol de 1902 i convertit en colònia, i el (sub)territori del Congo Mitjà va passar a ser breument un dels dos territoris que formaven aquesta colònia. Finalment el 29 de desembre de 1903 la colònia fou dissolta i els dos territoris que la formaven (Gabon i Congo Mitjà) convertits en colònies separades dins del Congo Francès i des del 15 de gener de 1910 dins de la federació colonial de l'Àfrica Equatorial Francesa (AEF). Del 1925 al 1929 va ser administrada directament pel governador de l'Àfrica Equatorial Francesa i altre cop després del 1932. Va mantenir el rang de colònia fins al 30 de juny de 1934 quan les colònies foren anomenades breument regions, per passar ràpidament a partir de l'1 de gener de 1938 a la condició de territori ultramarí.

## Governants
### Caps amdinistradors

* 1902 - 1906 Émile Gentil (Governador del Congo Francès del 1904 al 1908)
* 1906 - 1909 Adolphe Louis Cureau
* 1908 - 1908 Édouard Dubosc-Taret (suplent)

### Tinents governadors

* 1909 - 1910 Adolphe Louis Cureau
* 1910 - 1911 Édouard Dubosc-Taret
* 1911 - 1916 Lucien Louis Fourneau
* 1916 - 1917 Jules Gaston Henri Carde
* 1917 - 1919 Jules Guy Le Prince
* 1919 Edmond Émilien Cadier
* 1919 Jean Henri Marchand
* 1919 - 1922 Matteo Mathieu Maurice Alfassa
* 1922 - 1923 Georges Thomann
* 1923 - 1925 Jean Henri Marchand
* 1925 - 1929 Raphaël Valentin Marius Antonetti (governador de l'AEF del 1924 al 1934)
* 1929 - 1930 Marcel Alix Jean Marchessou
* 1930 - 1931 Pierre Simon Antonin Bonnefont
* 1931 - 1932 Max de Masson de Saint-Félix
* 1932 Émile Buhot-Launay
* 1932 - 1933 Matteo Mathieu Maurice Alfassa (governador de l'AEF)
* 1933 - 1934 Marcel Alix Jean Marchessou

## Referències

* Worldstatesmen, per Ben Cahoon
# Corbella

* Per a altres significats, vegeu «Corbella (ferramenta)».
L'olivera Corbella és la varietat originària de la vall del Cardener, de Súria i els seus encontorns, s'acabà d'escampar a altres indrets de la comarca del Bages.
Molt apreciada durant el modernisme fins a la dècada de 1920, el seu cultiu es va estendre, arribant a algunes zones de les províncies de Lleida i Tarragona. Se la coneix també com a Corbell, Curbiella a Lleida, Montserratina a Tortosa i llargueta al Pallars Jussà.
La industrialització tèxtil i la proximitat a les grans ciutats on hi havia millor manera de guanyar-se la vida, va emportar amb si un fort detriment del seu cultiu, i consolidar-se aleshores, la puixança de les comarques olivereres catalanes actualment conegudes. La mecanització del camp, i la reconversió al cereal, la política franquista d'intervenció del preu de l'oli, afegint a tot això la contundent glaçada del 1956 han reduït el seu conreu a mínims. Actualment només es conrea generalment en feixes petites no aptes per al cultiu del cereal i en caps de marge. Actualment el seu conreu, majoritàriament a la comarca del Bages, s'ha reduït a petites explotacions familiars que amb prou feines permeten l'autoconsum.

## Característiques

És una varietat molt productiva i regular, molt rústica i tolerant al fred, al climes secs i grans calors. Es reprodueix fàcilment per qualsevol dels mètodes utilitzats amb les altres tipus d'olivera, és força resistent a les plagues més comunes com la negrilla l'ulldegall ('repilo' en castellà).
La seva època de maduració és primerenca i uniforme, s'aplega al mes de novembre. El fruit es presenta raïmat, amb un peduncle llarg i la seva forma de retenció és força elevada i es destina a fer oli d'altíssima qualitat amb aroma i sabor molt particular i agradable.

## Referències

* ↑ «Oliveres del Cardener recupera la corbella, variedad originaria del Bages». InfoHoreca, 08-02-2018. [Consulta: 20 febrer 2019].

## Bibliografia

* Variedades del Olivo. J Tous, A Romero Mundi Premsa
* Vocabulari de l'Oli i de l Olivera
* Els olis de Catalunya (Generalitat de Catalunya Edicions 62 S.A.)
Viccionari
# Galeotto Malatesta de Sogliano

Galeotto Malatesta de Sogliano fou fill de Rambert III Novello Malatesta de Sogliano. Fou abat comendatari de Sant'Ambrogio di Ranchio, abat comendatari dels Sants Martino i Bartolomeo di Montetiffi, Protonotari apostòlic, cambrer del Cardenal Farnese (després Papa Pau III). A la mort del seu pare va robar la fortuna de la família i es va establir a Pondo d'on fou expulsat pel comissari apostòlic de Romanya que va restituir els béns al germà Carlo II Malatesta de Sogliano; Galeotto fou encarcerat a Roma el 1534, a la Torre Nuova, però Pau III el va alliberar; després fou empresonat a Florència el 1543 per intentar enverinar al cardenal Accolti i finalment fou traslladat a la presó de Volterra o va morir el 1562. Va deixar dues filles naturals.
# Ansbert

«Ansbert» té aquests significats:
* Sant Ansbert, (629-694), sant cristià, tercer abat de l'abadia de Sant Wandril, bisbe de Rouen.
* Ansbert el Senador, personatge del període merovingi.
Viccionari
# Cercle Electoral del Rin

El Cercle Electoral del Rin (en alemany Kurrheinischer Reichskreis) va ser un Cercle Imperial del Sacre Imperi Romanogermànic creat el 1512.
El nom del cercle va derivar de quatre dels set prínceps-electors, els territoris dels quals van conformar la major part d'aquest cercle.

## Composició

| Nom | Tipus de govern | Comentaris |
| Arenberg | Principat | |
| Beilstein | Senyoria | Originalment del Cercle Inferior del Rin-Westfàlia |
| Colònia | Arquebisbat | Fou un electorat |
| Coblença | Ballei (alemany) | Un grup de terres al voltant de Coblença administrat per l'Orde Teutònic. |
| Nieder-Isenburg | Comtat | |
| Magúncia | Arquebisbat | Fou un electorat |
| Palatinat Electoral | Comtat palatí | Fou un electorat |
| Rheineck | Burgraviat | No confondre amb el municipi de Rheineck (Sankt Gallen) |
| Thurn und Taxis | Comtat | |
| Trèveris | Arquebisbat | Fou un electorat |
# Dunkirk (Ohio)

Dunkirk és una població dels Estats Units a l'estat d'Ohio. Segons el cens del 2000 tenia 952 habitants.

## Demografia

Segons el cens del 2000, Dunkirk tenia 952 habitants, 361 habitatges, i 276 famílies. La densitat de població era de 548,6 habitants/km².
Dels 361 habitatges en un 38,2% hi vivien nens de menys de 18 anys, en un 60,9% hi vivien parelles casades, en un 10,8% dones solteres, i en un 23,3% no eren unitats familiars. En el 21,1% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 2,97.
Per edats la població es repartia de la següent manera: un 27,6% tenia menys de 18 anys, un 9,8% entre 18 i 24, un 28,6% entre 25 i 44, un 21,4% de 45 a 60 i un 12,6% 65 anys o més.
L'edat mediana era de 34 anys. Per cada 100 dones de 18 o més anys hi havia 90,9 homes.
La renda mediana per habitatge era de 39.423 $ i la renda mediana per família de 45.000 $. Els homes tenien una renda mediana de 38.083 $ mentre que les dones 20.000 $. La renda per capita de la població era de 16.899 $. Aproximadament el 4,6% de les famílies i el 9,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dunkirk». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Dunkirk». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Kamlagarh

Kamlagarh és una antiga fortalesa a Himachal Pradesh, districte de Mandi, prop de la riba sud del riu Beas. La formen una línia de bastions, castells i torres de 5 km de llarg en part amb rajoles i en part en pedra natural. La torre principal defensa un turó de prop de 500 metres d'alt sobre el Beas (el doble sobre el nivell de la mar).
Sansar Chand II, Rajà de Kangra (1775-1823) va atacar la fortalesa, sense èxit. La seva inexpugnabilitat va temptar al rajà de Mandi a la revolta contra els sikhs, però el comandant sikh, el general Ventura, la va conquerir el 1840 tot i la creença popular que era impossible prendre-la.

## Referències

* Hunter, Sir William Wilson. The Imperial Gazetteer of India. Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.
# Cosme I

* Per a altres significats, vegeu «Cosme I de Mèdici».
Cosme I o Cosme de Jerusalem — grec: Κοσμάς Α΄ Ιεροσολυμίτης— (? - després de 1081) va ser Patriarca de Constantinoble del 2 d'agost de 1075 al 8 de maig de 1081. Va ser proclamat sant per l'Església Ortodoxa, celebrant-se la seva festa el dia 2 de gener (nou calendari).
Originari d'Antioquia de l'Orontes, Cosme va ser educat i va residir a Jerusalem durant gran part de la seva vida, obtenint el seu epítet geogràfic. Va ser designat al patriarcat fora d'un monestir proper o a Jerusalem.
Va coronar l'emperador romà d'Orient Nicèfor III Botaniates. Anul·là el matrimoni de Nicèfor amb l'ex-muller de l'anterior emperador Miquel VII, però no va prendre cap mesura més que degradar al sacerdot que va exercir el servei. Posteriorment va utilitzar la seva influència per intentar convèncer-lo de renunciar a la seva popularitat i l'Imperi va entrar en un període d'inestabilitat.
Cosme també va coronar Aleix I Comnè el 1081. Quan Aleix va intentar repudiar a la seva esposa Irene Ducena per casar-se amb l'ex-emperadriu Maria d'Alània, Cosme va bloquejar amb èxit el matrimoni, ja que ja havia estat casada dos cops. Cosme va renunciar o va ser forçat poc després, ja que la mare d'Aleix, Anna Dalassena Comnena, no li agradava el vincle d'Irene a la família Ducas i es ressentia d'aquesta ingerència. Va continuar pressionant per la renúncia, ja que volia situar el seu favorit en el tron patriarcal, que va aconseguir amb el nomenament d'Eustaqui Garides, poc educat. Segons Anna Comnena, Cosme va dimitir voluntàriament amb la condició que se li permetés coronar primer l'emperadriu Irene, cosa que va fer i després va marxar.
L'acció sinodal més important presa per Cosme va ser la condemna, en 1076-1077, de certes visions herètiques postulades per Joan Ítal, un erudit relacionat amb la família Ducas. En un sentit més general, es diu que el retir de Cosme marca un període on, entre Aleix I i l'emperador Manuel I Comnè, l'Església va assumir una posició de dependència, identificació i subjugació a l'estat, revertint la major autodeterminació que l'Església havia exercit al llarg del segle xi. L'historiador Joan Escilitzes (continuatus) parla malament de Cosme, suggerint que l'emperador el va seleccionar per la seva falta de grandesa, escrivint que després de la mort del patriarca anterior Joan VIII Xifilí, l'emperador Miquel VII «va triar un altre, no del Senat, ni tampoc d'aquells de la Gran Església, ni cap altre dels romans d'Orient famosos per paraula i obra, però un cert monjo Cosme sorgit de la Ciutat Santa, i honrat per l'emperador… tot i que no tenia saviesa ni coneixement…»

## Bibliografia

* Buckler, Georgina, Anna Komnena: A Study. Oxford: University Press, 1929.
* J.M. Hussey, The Orthodox Church in the Byzantine Empire. Oxford: University Press, 1986.
* Paul Magdalino, The Empire of Manuel Komnenos. Cambridge: University Press, 1993.
* John Julius Norwich, "Byzantium: The Decline and Fall". (Nova York: Alfred A. Knopf, 1996) p. 7.

## Referències

* ↑ Buckler, p. 290, note 5.
* 1 2 3 4 Hussey, p. 140.
* ↑ Magdalino, p. 268.
* ↑ Magdalino, p. 303.
* ↑ Buckler, p. 290, note. 5.
Viccionari
# Acestrocephalus maculosus

Acestrocephalus maculosus és una espècie de peix de la família dels caràcids i de l'ordre dels caraciformes.

## Morfologia

* Les femelles poden assolir 7,9 cm de llargària total.
* Nombre de vèrtebres: 39-41.

## Hàbitat

Viu en zones de clima tropical.

## Distribució geogràfica

Es troba a Sud-amèrica: afluents del curs superior del riu Tocantins al Brasil.

## Referències

* ↑ Eigenmann, C. H. 1910. Catalogue of the fresh-water fishes of tropical and south temperate America. A Reports of the Princeton University expeditions to Patagonia 1896-1899. Zoology. Catalogue v. 3 (pt 4): 375-511.
* ↑ BioLib (anglès)
* ↑ Menezes N. A. 2006. Description of five new species of Acestrocephalus Eigenmann and redescription of Acestrocephalus sardina and Acestrocephalus boehlkei (Characiformes: Characidae). Neotropical Ichthyology, 4(4):385-400, 2006.
* 1 2 3 FishBase (anglès)
# Xorfa

«Xorfa, Chorfa o Shorfa» té aquests significats:
* Xorfa, paraula marroquina equivalent a xerif
* Chorfa (Bouira) comuna algeriana de la wilaya de Bouira
* Chorfa (Mascara) comuna algeriana de la wilaya de Mascara
# Det omringade huset

Det omringade huset (en suec La casa envoltada) és una pel·lícula muda bèl·lica sueca del 1922 dirigida per Victor Sjöström.

## Sinopsi

El tinent de l'exèrcit britànic Jeff Gordon ha de deixar la seva estimada Mary Lixton en començar la Primera Guerra Mundial, i é destinat a les colònies d'Àfrica.

## Repartiment

* Meggie Albanesi - Mary Lixton
* Uno Henning - Jeff Gordon, tinent
* Ivan Hedqvist - Cyril Ward, major
* Richard Lund - Harry Lixton, oficial, germà de Mary
* Wanda Rothgardt - Aima, criada àrab
* Victor Sjöström - Davies, capità
* Axel Nilsson - mestre de la cort
* Kurt Welin - soldat
* Gösta Gustafson - soldat
* Hilda Forsslund - mestressa
* Olof Ås - un àrab
* Thecla Åhlander - l'antic
* Arthur Natorp - Caporal
* Edvin Adolphson - xeic
* Germà Berger - Sheikh

## Producció

La pel·lícula es va estrenar el 23 d'octubre de 1922 i es va rodar a Filmstaden Råsunda amb exteriors en forma de batalles del desert d'Àfrica a Munsö a Mälaren amb fotografia de Henrik Jaenzon i Axel Lindblom. Com a guió tenien l'obra de Pierre Frondaie La maison cernée que es va estrenar al Théâtre Sarah Bernhardt de París el 1919. Un miler d'homes de la guarnició d'Estocolm van participar com a figurants en el rodatge de les escenes de guerra.

## Referències

* ↑ Det omringade huset a silentera.com

## Enllaços externs

* Det omringade huset al Svensk Filmdatabas
# Alida Withoos

Alida Withoos (Amersfoort, ca. 1661/1662 - Amsterdam, 5 de desembre de 1730) va ser una pintora neerlandesa especialitzada en motius botànics.

## Vida i obra

Filla del pintor Matthias Withoos, amb els seus tres germans -Johannes, Pieter i Frans-, i la seva germana Maria va ser iniciada pel seu pare en la pintura de natures mortes i il·lustracions botàniques. A causa de la invasió d'Utrecht pels francesos, la família es va traslladar a Hoorn el 1672. L'any 1701, es va casar amb el també pintor Andries Cornelisz van Dalen, un exemple típic de les relacions entre les famílies d'artistes a l'Holanda del segle xvii i xviii.
La formació d'un pintor era molt cara, i sovint no es disposava de recursos per proporcionar-los-la a les filles. Tanmateix, les filles dotades de talent podien ser instruïdes per treballar en l'estudi del seu pare, oncle, germà o cònjuge, sovint sota el seu nom. A diferència del seu espòs, els seus germans i germana, Alida va adquirir una certa reputació a la pintura sota el seu propi nom, principalment a causa de les seves imatges botàniques. A Hoorn varis dels fills de Withoos estaven actius com a artistes dedicats a la pintura de flors, ocells, papallones i insectes. Als inventaris, aquestes imatges van ser nomenades regularment «Withoosjes».
Alida va ser -amb el seu germà Pieter Withoos- un dels nombrosos artistes que van pintar plantes a la casa de camp de Vijverhof al servei d'Agnes Block, per a qui va pintar el 1687 la primera pinya tropical conreada a Europa -aquestes imatges, lamentablement, han desaparegut-. Tretze aquarel·les que Alida va fer el 1694 per al Moninckx Atles, juntament amb 425 imatges de plantes a l'Hortus Botanicus d'Amsterdam -a on les plantes portades en els vaixells de la Companyia Neerlandesa de les Índies Orientals van ser conreades en fileres com en un bloc de cases-, han sobreviscut. La Biblioteca de la Universitat de Wageningen posseeix un llibre de dibuixos comprats pel col·leccionista Simon Schijnvoet que inclou set il·lustracions realitzades per Alida Withoos, potser encarregades per Block. Aquests dibuixos donen una bona idea de l'alta qualitat del seu treball.

## Referències

* 1 2 3 «Withoos, Alida». Instituut voor Nederlandse Geschiedenis. Arxivat de l'original el 2010-04-14. [Consulta: 9 març 2016].
* ↑ «Alida Withoos en haar werk». Digital exhibitions of Bibliotheek Wageningen. [Consulta: 9 març 2016].
* ↑ «Tulip collection» (en anglès). Wageningen UR. [Consulta: 9 març 2016].
# Dorestad

Dorestad fou un dels ports més importants de l'Europa medieval. La ciutat o emporium de Dorestad estava en un dels braços de la desembocadura del Rin, damunt les restes d'una antiga fortificació romana, en un lloc situat prop de la ciutat actual de Wijk bij Duurstede, als Països Baixos. Entre l'any 600 i el 850, va haver de patir les guerres entre els frisons i els francs. Dins l'Imperi Carolingi, Dorestad va esdevenir una possessió personal de Carlemany, d'una manera semblant amb allò que s'esdevenia a Quentovic, situat actualment a França. Aquestes dues ciutats gestionaven la part més important del comerç marítim dels carolingis.
A causa de la importància de les activitats mercantils que s'hi feien, Dorestad va atreure l'atenció dels vikings. Va ser saquejada els anys 834, 835, 844, 857 i 873. Els historiadors creuen que uns 7.000 vikings van prendre part en la primera ràtzia del 834. La ciutat esdevingué la capital del regne viking de Dorestad, entre l'any 850 i el 885.
Treballs fets al Rin van cobrir aquest port després de l'any 863 i la ciutat va decaure ràpidament.

## Enllaços externs

* http://www.dorestadonthuld.nl/
* https://web.archive.org/web/20140502064339/http://home.tiscali.nl/gjallar/Dorestad_Engels.html
* http://www2.rgzm.de/Navis2/Harbours/Morel/JaapEnLucas/DorestadEngels.htm Arxivat 2008-03-08 a Wayback Machine.
# Kamixovka (Volgograd)

* Per a altres significats, vegeu «Kamixovka».
Kamixovka (en rus: Камышовка) és un poble (un khútor) de l'óblast de Volgograd, a Rússia, segons el cens del 2010 tenia 26 habitants. Pertany al districte municipal de Pal·làssovka.

## Referències

* ↑ «Газ пришел в хутор Ближнемельничный». Arxivat de l'original el 2018-01-04. [Consulta: 4 gener 2018].
# DRP

DRP té els següents significats:
* Deutsche Reichspartei, partit polític històric d'Alemanya
* Disrupted Recycled Pulsar, tipus de púlsar format a partir d'una estrella binària
* Pla de recuperació de desastres (del nom en anglès Disaster Recovery Plan), procediment per a recuperar un sistema informàtic en cas de desastre d'origen natural o humà
* Planificació dels recursos de distribució (del nom en anglès Distribution Resource Planning), càlcul de les necessitats d'aprovisionament en una cadena logística